CELEX: 62007CA0421
Language: et
Date: 2009-04-02 00:00:00
Title: Kohtuasi C-421/07: Euroopa Kohtu (teine koda) 2. aprilli 2009 . aasta otsus (Vestre Landsret’i (Taani) eelotsusetaotlus) — kriminaalmenetlus, milles süüdistatav on Frede Damgaard (Inimtervishoius kasutatavad ravimid — Direktiiv 2001/83/EÜ — Mõiste reklaam — Ravimiteabe omal algatusel levitamine kolmanda isiku poolt)

20.6.2009   
            
            
               ET
            
            
               Euroopa Liidu Teataja
            
            
               C 141/11
            
         Euroopa Kohtu (teine koda) 2. aprilli 2009. aasta otsus (Vestre Landsret’i (Taani) eelotsusetaotlus) — kriminaalmenetlus, milles süüdistatav on Frede Damgaard
   (Kohtuasi C-421/07) (1)
   
   (Inimtervishoius kasutatavad ravimid - Direktiiv 2001/83/EÜ - Mõiste „reklaam” - Ravimiteabe omal algatusel levitamine kolmanda isiku poolt)
   2009/C 141/16
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasjas toimuva kriminaalmenetluse pool
   
   Frede Damgaard
   
      Kohtuasja ese
   
   Eelotsusetaotlus — Vestre Landsret — Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69), artikli 86 tõlgendamine — Mõiste „reklaam” — Ravimiteabe omal algatusel ning müüjast ja tootjast täiesti sõltumatult levitamine kolmanda isiku poolt
   
      Resolutiivosa
   
   Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta, muudetud Euroopa Parlamendi ja nõukogu 31. märtsi 2004. aasta direktiiviga 2004/27/EÜ, artiklit 86 tuleb tõlgendada nii, et ravimit ning eriti selle ravi- ja ennetavaid omadusi puudutava teabe levitamist kolmanda isiku poolt võib käsitada reklaamimisena selle artikli tähenduses, isegi kui see kolmas isik tegutseb omal algatusel ja selle ravimi tootjast või müüjast õiguslikult ning faktiliselt täiesti sõltumatult. Siseriiklik kohus peab välja selgitama, kas selline teabe levitamine kujutab endast koduuksel propageerimise viisi, klientide värbamist või ravimite väljakirjutamise, tarnimise, müügi ja tarbimise edendamiseks mõeldud meelitusvahendit.
   
      (1)  ELT C 269, 10.11.2007.